
הכנסת העשרים
מושב שלישי
<פרוטוקול מס' 410>
מישיבת ועדת העבודה, הרווחה והבריאות
יום שלישי, ה' בטבת התשע"ז (03 בינואר 2017), שעה 9:00
<סדר היום:>
<הצעת חוק המהנדסים והאדריכלים (תיקון - שינוי הרכב מועצת ההנדסה והאדריכלות), התשע"ו-2016>
נכחו:

<חברי הוועדה:> 
אלי אלאלוף – היו"ר
חברי הכנסת:
יואל חסון
<מוזמנים:> 
	חכ"ל, עורך דין
	-
	אברהם פורז

	מנהל אגף פיתוח, משרד הרווחה 
	–
	אברהם מונל

	יועצת משפטית, משרד הכלכלה 
	–
	נטע ברנר נאור

	מנכ"ל הארגון, ארגון האדריכלים העצמאים 
	–
	ליאור בר - און

	עו"ד, משרד התמ"ת 
	–
	הילה צפורה רענן

	יועמ"ש, רשות האוכלוסין 
	–
	שריי גבאי נוריאל


<ייעוץ משפטי: >
נירה לאמעי-רכלבסקי
<מנהל/ת הוועדה:>
ענת כהן שמואל
<רישום פרלמנטרי:>
רויטל יפרח
<הצעת חוק המהנדסים והאדריכלים (תיקון - שינוי הרכב מועצת ההנדסה והאדריכלות), התשע"ו-2016,  פ/2523/20, הצעת ח"כ יואל חסון>
<היו"ר אלי אלאלוף:>
אנחנו היום ב-3.1.2017, ה' בטבת התשע"ז והשעה 9:16 דקות. אני מודה לכם שהגעתם בזמן. האיחור נובע מזה שהיה פיליבסטר אפילו לא מעניין, החלק שהייתי. אני לא יודע אם יש - - 
<יואל חסון (המחנה הציוני):>
זה בעיני המתבונן, מעניין או לא מעניין.

<היו"ר אלי אלאלוף:>
אני אמרתי על עצמי.

<יואל חסון (המחנה הציוני):>
את עובדי התאגיד זה עניין? את האופוזיציה זה עניין?

<אברהם פורז:>
תמיד יש נאומים טובים ששווה להאזין, ונאומים פחות טובים שפחות שווים.

<היו"ר אלי אלאלוף:>
אדון פורז, אתה יכול להיות מהצד של האקס. אתך יש לי רומן ארוך. היינו פעם בד"ש. אתם זוכרים מפלגה כזאת? זה לפני שנולדת.

<יואל חסון (המחנה הציוני):>
מסרה לנו דש לתקופה קצרה.

<אברהם פורז:>
לא, יכול להיות שזה היה לפני שנולדת.

<יואל חסון (המחנה הציוני):>
אני נולדתי ב-73. אני נראה צעיר, אני לא כזה צעיר.

<אברהם פורז:>
אז אפילו לא היית בגן חובה.

<היו"ר אלי אלאלוף:>
יופי. אז אנחנו בהצעת חוק המהנדסים והאדריכלים (תיקון – שינוי הרכב מועצת ההנדסה והאדריכלות), התשע"ו-2016. מי נציג המשרד?

יש לי רק בקשה, איזה סיכום ביניים היה לי עם שולי מועלם שאפשר לדון אבל היא היתה רוצה להיות פה בהחלטה. 

<יואל חסון (המחנה הציוני):>
אז מה זה אומר? לדעתי אין הרבה ויכוח אבל טוב, החוק הוא מאוד מאוד פשוט: הוא מבקש להוסיף נציג מטעם ארגון המהנדסים והאדריכלים העצמאיים בישראל. הארגון היום, יש בו אם אני זוכר, תשעה חברים ומבקשים להוסיף נציג נוסף - - 

<קריאה:>
לגרוע אחד?

<יואל חסון (המחנה הציוני):>
כן. להשאיר את זה תשעה. יכול להיות שהוועדה פה תחשוב על רעיונות נוספים, אני לא יודע, אנחנו פתוחים. הרעיון הוא להוסיף נציג נוסף אחד לארגון שבסך הכל מייצג את המספר הגדול ביותר של המהנדסים והאדריכלים העצמאיים. אני חושב שזה הגיוני. זה חוק שמנסים לעשות אותו כבר המון שנים וזה בסך הכל בסוף מביא למצב של ייצוג חסר של קבוצה מאוד חשובה. בעיני הדבר מאוד פשוט, אני אשמח לשמוע ממי שחושבים אחרת מאתנו ולנסות להגיע לאיזה שהוא פתרון אבל כל פתרון לא יכול להיות פחות מאשר לארגון הזה יהיה ייצוג אחד או של יותר וזהו.

<היו"ר אלי אלאלוף:>
טוב. בבקשה.

<אברהם פורז:>
אני עורך דין אברהם פורז, אני מייצג את הארגון. עורך דין ליאור בר-און שהוא המנכ"ל מיד יסביר את זה באריכות. אני רק רוצה לומר שאני מודה גם למשרד האחראי וגם לממשלה שתמכה בהצעת החוק הזאת. הצעת החוק הזאת עברה בתמיכת הממשלה.
המועצה הזאת, מועצת - - - 

<קריאה:>
בדרך כלל שמשהו עובר בקריאה הטרומית זה מקבל – וכאן זה עבר בלי תנאים מיוחדים בוועדת שרים.

<יואל חסון (המחנה הציוני):>
מי את? מי אמרה לא ידענו?
<קריאה:>
- - - 

<היו"ר אלי אלאלוף:>
דברי בקול רם ותתקרבי למיקרופון.

<נטע ברנר נאור:>
אני מהלשכה המשפטית במשרד הכלכלה.

<יואל חסון (המחנה הציוני):>
ולא ידוע לכם שזה בתמיכת ממשלה?

<נטע ברנר נאור:>
לא.
<יואל חסון (המחנה הציוני):>
ועדת שרים לחקיקה אישרה את זה.

<נטע ברנר נאור:>
השר שלנו לא - - - צריך לבדוק מתי זה אושר בוועדת שרים - - 

<היו"ר אלי אלאלוף:>
אני רוצה להבין מי זה השר שלכם היום?

<נטע ברנר נאור:>
שר הרווחה לא מסכים - - -

<יואל חסון (המחנה הציוני):>
זה אושר בוועדת שרים לחקיקה. אם לממשלת ישראל תהיה עמדה חדשה של הוועדה, לא של שר, זה משנה אולי את עמדת הקואליציה אבל השר, עם כל הכבוד, כפוף להחלטות ועדות שרים לחקיקה.

<אברהם פורז:>
היתה החלטה של ועדת השרים לתמוך, וזה מה שצריך - - 

<היו"ר אלי אלאלוף:>
זה צריך להיות בתיאום עם משרד – כתוב בהחלטת ועדת השרים שזה חייב להיות בתיאום עם משרד המשפטים ובהסכמת משרד הכלכלה.
<נטע ברנר נאור:>
היתה הסכמה.

<קריאה:>
ההסכמה זה אחר כך. - - - אז ההסכמה צריכה להיות פה, ההסכמה צריכה להיות בוועדה.
<היו"ר אלי אלאלוף:>
אז מה עמדתכם?

<נטע ברנר נאור:>
שר הרווחה לא תומך בהצעת החוק הזאת כידוע לי אבל יושב ראש המועצה יכול לייצג את שר הרווחה.

<היו"ר אלי אלאלוף:>
זה נקרא שר העבודה היום, לא?

<קריאות:>
כן, שר העבודה והרווחה.

<היו"ר אלי אלאלוף:>
לא, אבל זה אחרי שר העבודה כי את, כיועצת משפטית, את עזרת לנו. מצד אחד זה משרד הכלכלה - - 

<נטע ברנר נאור:>
אדוני, גם אני מבולבלת. אני צריכה להגיד עדין שאני במשרד הכלכלה ואני מייצגת את עמדת שר העבודה. אני מצטערת, זה הבלבול שלנו גם אבל מבחינתנו, הצעת החוק הזאת לא יכולה להתקבל משום שהיא מפרה את האיזון. זאת אומרת, שאם היא תתקבל יהיו 14 נציגים חוץ-ממשלתיים ורק 13 ממשלתיים - - 
<היו"ר אלי אלאלוף:>
אז הנימוק של ההתנגדות של השר זה האיזון. מאבד את האיזון.
<נטע ברנר נאור:>
יש לי עוד נימוקים: הלשכה מונה כ-15,000 חברים ואילו הארגון מראה כדי 1,780 נכון ל-2014. בלשכה יש הרבה מאוד אנשים אדריכלים ומהנדסים עצמאיים. במועצה עצמה, שלושה לפחות מתוך התשעה של הלשכה הם עצמאיים, אני יכולה להגיד את שמותיהם אם אדוני ירצה, ואנחנו חושבים שהחלטת השר שביקשה ב-2014 שלא לצרף ארגון עצמאיים היא נכונה מאחר שהייצוג שלהם אכן קיים.

עכשיו, אם ניתן פה פתח לארגוני עצמאיים, יבואו מחר כל מיני עמותות של כל מיני מהנדסים שונים, שירצו על בסיס האג'נדה שלהם להתקבל למועצה. אנחנו חושבים שאם החוק - - 

<היו"ר אלי אלאלוף:>
מה רע בזה בדמוקרטיה שלנו? 

<נטע ברנר נאור:>
זה לא רע.

<היו"ר אלי אלאלוף:>
שיהיה ייצוג הולם לכל אחד?

<נטע ברנר נאור:>
אם יהיה ייצוג הולם לכל אחד, זה צריך להיות פרופורציונאלי לכמות החברים בתוך - - 

<היו"ר אלי אלאלוף:>
אז לפי מה שאמרת הם כבר 12%.

<נטע ברנר נאור:>
איך?

<היו"ר אלי אלאלוף:>
15 ו-1,700 - - 
<קריאה:>
אנחנו כבר מעל 2,200.

<נטע ברנר נאור:>
והם אומרים שהם מעל 15. אני נתתי את הנתונים של 2014, הם אומרים שהם כבר 20,000 אבל הבעיה באיזון – תראי, בסעיף 3 בחוק המהנדסים כתוב שהשר, שהוא דרך קבע יהיה היושב ראש - - 

<נירה לאמעי-רכלבסקי:>
כן, ארבעה נציגים אקדמיים, 13 נציגי ממשלה - - 

<נטע ברנר נאור:>
כן, אז אם את עושה תשעה ועוד ארבע זה 13. היושב ראש לא נחשב כי הוא יכול להיות גם נציג שהוא לאו דווקא נציג המדינה.

<נירה לאמעי-רכלבסקי:>
לא, אבל אני לא מבינה איפה כאן הבעיה באיזון: יש 13 נציגי - - 

<נטע ברנר נאור:>
- - - זה לא מאוזן? כרגע זה מאוזן אבל אם יהיה עוד נציג?
<נירה לאמעי-רכלבסקי:>
לא, זה לא עוד נציג. הרעיון הוא להוריד מהתשעה מלשכת המהנדסים אחד, ולשים במקומו - - 
<קריאה:>
במניין נציגי הלשכה.

<נירה לאמעי-רכלבסקי:>
מבחינת המניין לא בעד אבל אפשר לקבוע שליושב ראש יהיה קול כפול, זאת לא בעיה. חשבתי שיש איזון מהותי שאת מדברת עליו.

<יואל חסון (המחנה הציוני):>
לא משנים את האיזון המהותי שם.

<נטע ברנר נאור:>
מה שלי חשוב להגיד – לא, כי היתה הצעה שזה יהיה מנציגי הממשלה, ואם זה לא - - 

<קריאות:>
- - - 

<יואל חסון (המחנה הציוני):>
כתוב במפורש.

<היו"ר אלי אלאלוף:>
רגע, אני רוצה להבין את הערות הביניים. בבקשה.

<אברהם מונל:>
היום יש תשעה נציגים של לשכת המהנדסים בגלל שהם עברו - - - . כפי שנאמר, שמתוך התשעה זה בעצם שמונה שקיבלו את המינוי והתשיעי עדין ללא מינוי, אז מתוך השמונה האלה שכבר קיבלו את המינוי ישנם שלושה שהם עצמאיים, שהם נמצאים בארגון של עצמאיים כך שאנחנו לא רואים כאן - - 
<יואל חסון (המחנה הציוני):>
אתה מטעם הלשכה? מי אתה?

<אברהם מונל:>
אני ראש המעוצה.

<יואל חסון (המחנה הציוני):>
מטעם מי? המדינה?

<אברהם מונל:>
אני מינוי של השר.

<קריאה:>
הוא עובד משרד הרווחה.

<היו"ר אלי אלאלוף:>
כבר בדקו שמופיע שזה אתם? זה כבר השתנה בתיאור שלכם, האישי? מה כתוב לכם בתיאור שלכם? שכר של - - 

<אברהם מונל:>
עוד לא כתוב. השם של המשרד לא כתוב - - 

<היו"ר אלי אלאלוף:>
כי אתה אחראי, אתה המהנדס של המשרד, דאגת לזה אבל במשכורת, בתלוש משכורת אתם עוד משרד הכלכלה?

<אברהם מונל:>
לא כלכלה. הם כלכלה ואנחנו רווחה.

<היו"ר אלי אלאלוף:>
הייעוץ המשפטי בא מהכלכלה לטובת העבודה.

<אברהם מונל:>
משהו כזה. זה קצת מבולבל...

<נטע ברנר נאור:>
התחום של התעסוקה, זו פשוט יחידת מטה.
<אברהם מונל:>
אבל כיום הכל באחריות שר העבודה והרווחה. כשאני אומר שר העבודה והרווחה - - - עמדתו היא שמה שקיים היום, הוא מבקש לא לעשות שום שינוי. מכך משתמע ששלושה נציגים מתוך התשעה או מתוך השמונה שהשלכה שלחו עד היום הם עצמאים בעצמם - - 
<היו"ר אלי אלאלוף:>
עצמאים שמייצגים את עצמם או מייצגים את הגוף?

<אברהם מונל:>
מיצגים את הלשכה.

<היו"ר אלי אלאלוף:>
לא, אבל הגיעו להיות אתכם במועצה כנציגים אישיים?

<אברהם מונל:>
לא אישיים, אין אישיים. אף אחד לא אישי. כל אחד בשלב אחר - - 

<היו"ר אלי אלאלוף:>
אבל מי שלח אותם?

<אברהם מונל:>
הלשכה, לשכת המהנדסים והאדריכלים. זה הגוף השני.

<היו"ר אלי אלאלוף:>
אתם?

<אברהם פורז:>
הם כולם עצמאיים אבל הם לא - - - אני מציע שאדוני ישמע - -

<היו"ר אלי אלאלוף:>
רק להבין, כי כל אחד קופץ באמצע אז ננסה להבין.

<אברהם פורז:>
הם נשלחו על ידי הלשכה, שהיא בעיקרון גוף של שכירים.

<היו"ר אלי אלאלוף:>
על ידי הלשכה, שהיא מינתה גם את השמונה האחרים?

<אברהם מונל:>
היא המליצה והשר מינה. השר מינה לפי המלצת הלשכה.

<יואל חסון (המחנה הציוני):>
ולא יכול להיות שיהיה פחות ללשכה ואחד לארגון? זה עד כדי כך יהיה בעייתי?

<היו"ר אלי אלאלוף:>
אבל יואל, יש יותר מארגון אחד.

<אברהם מונל:>
יש עוד הרבה ארגונים. יש ארגון נוסף, ארגון מהנדסי החשמל, שגם ארגון נוסף. יש עוד ארגונים נוספים – יש ארגון של מהנדסים עולים חדשים - - 

<היו"ר אלי אלאלוף:>
והם מיוצגים במועצה?

<אברהם מונל:>
הלשכה מינתה נציגים של כל הגופים האלה. יש שם נציגים של הנדסת חשמל - - 

<היו"ר אלי אלאלוף:>
ורק לה יש סמכות להמליץ לשר?

<אברהם מונל:>
רק ללשכה היום יש סמכות להמליץ לשר, והסטטוס-קוו הזה קיים כבר. אני לא רואה כל סיבה לשנות אותו.

<היו"ר אלי אלאלוף:>
אז בבקשה.
<ליאור בר - און:>
אני מנכ"ל ארגון המהנדסים והאדריכלים העצמאיים. אנחנו בעצם עומדים מאחורי הצעת החוק הזאת. להערה של הגברת לעניין גופים שונים ומשונים: ראשית לכל, אנחנו מייצגים את מרבית משרדי ההנדסה והאדריכלות במדינת ישראל.

<היו"ר אלי אלאלוף:>
ה-1,600 - - 

<ליאור בר - און:>
לא, יש לנו כבר מעל. דרך אגב, בניגוד לגופים האחרים שמיוצגים כאן, אצלנו המאגר של החברים רשום ברשם המאגרים במשרד המשפטים. זאת אומרת, כשאנחנו מציגים את המספר, הוא מספר חלוט. זה מספר שנבדק ומבוקר. זה דבר ראשון. דבר שני, גם במשרד עצמו - - 

<היו"ר אלי אלאלוף:>
כמה מהנדסים ואדריכלים יש לכם?

<ליאור בר - און:>
סדרי גודל של מעל 700,800 אדריכלים, והחלוקה אחר כך היא חלוקה דיסציפלינרית בין המהנדסים השונים.

אני רוצה להעלות סוגיה מאוד חשובה שלא עלתה על השולחן וחשוב שתדעו אותה ותכירו אותה: כשאנחנו התכתבנו עם המשרד, משרד הכלכלה, וביקשנו את זה. הרי הכל התחיל בהתכתבויות שביקשנו וזה נגרר שנים, אז מספר הכלכלה העלה טענה מעניינת ואמר: אנחנו מבקשים לדעת מה מספר העצמאים אצלכם כדי להבין אם אתם באמת מייצגים את הגוף הגדול ביותר, ואנחנו יכולים לפתוח את ההתכתבויות האלה, כדי לבחון האם באמת מגיע לכם ייצוג כי הפועל היוצא של זה היה שבהנחה ואתם הגוף היציג של העצמאים – אנחנו צריכים לזכור: העצמאים בסופו של דבר הם הקטר של הכלכלה בענף הזה. ה-2,200 בעלי משרדים מייצגים או מעסיקים 30,000 עובדים שכירים בתוך המשרדים האלה כך שנוצר מצב שכשאנחנו העברנו את המספר, משרד הכלכלה עשה איזה "פליפ-פלפ" כזה ואמר: אוקי, הבנו שאתם באמת הארגון הגדול ביותר שמייצג את העצמאים אבל מבחינתנו, עכשיו, כל מיני סוגיות איזון כאלה ואחרות. 
עוד סוגיה שאני מבקש להעלות היא סוגית - - 

<היו"ר אלי אלאלוף:>
למה אתם מוצאים לנכון להיות שייכים, לנציג שלכם, להיות שייכים לגוף הזה?

<ליאור בר - און:>
מכיוון שאנחנו סבורים שכל ההסדרות והרגולציה בענף, שמתבצעות באמצעות מועצת ההנדסה והאדריכלות, כשהעצמאים מקופחים ומודרים במשך עשרות שנים ולא מצליחים להעלות את האינטרסים שלהם - - 

<היו"ר אלי אלאלוף:>
לדוגמה, כמו שאומרת היועצת המשפטית?

<ליאור בר - און:>
לדוגמה: אתיקה מקצועית. לדוגמה: השגת גבול מקצוע. לדוגמה: חקיקה, איחוד פעולות. יש הרבה מאוד סוגיות, דרך אגב, שאפשר להסכים איתן - - 

<נירה לאמעי-רכלבסקי:>
אבל במה אתם שונים בזה ובמה אתם נבדלים?

<ליאור בר - און:>
יש הרבה מאוד ניגודי עניינים בין עצמאי לבין השכיר. צריך להבין שהניסיון הזה למנוע את הגיוון דעות בתוך המועצה ולייצר רק אחידות ולשמור על איזה שהוא סטטוס-קוו שיוצר עיוות, להבנתנו - - 

<נירה לאמעי-רכלבסקי:>
יש לך דוגמה מהאתיקה? אמרת אתיקה, שנבין למה אתה מתכוון.

<ליאור בר - און:>
כן, למשל החלפת מתכנן. יש כל מיני סוגיות שנוגעות להחלפת מתכנן והן בדמם של העצמאים. הן נר לרגליהם של העצמאים. כל מיני הסדרות חוקיות כאלה ואחרות. למשל: כללי התנהגות של מהנדסים שבסוף נידונים בהרכבים השונים של ועדות האתיקה. מי יושב בוועדות האתיקה? זה העצמאים. זה לא השכירים. צריך להכיר בהבדל שיש בין העצמאים לבין השכירים ובניגודי העניינים שיש.

כל עוד לה יהיה ייצוג לעצמאים במועצה, העיוות הזה יימשך.

<נירה לאמעי-רכלבסקי:>
אומרים שיש שלושה - -

<אברהם פורז:>
זה לא רק עצמאים, זה עצמאים ומעסיקים.
<ליאור בר - און:>
אני רוצה לגעת בעוד נקודה - - 

<היו"ר אלי אלאלוף:>
יש לך משהו ספציפי? תראה, אני במקרה בא מהתחום של הבנייה, ואני מכיר הרבה נושאים שהיו במחלוקת עם מהנדסים ואדריכלים. אגיד לך את האמת, אף פעם לא שמעתי עליהם למרות שראית שהתנשקנו. אני לא ראיתי שום בעיה. פתרנו, שחררנו, החלפנו משרדים ולא הקטנים ולא הגדולים, גם וגם, הם לא הפריעו לי בחיים.

<ליאור בר - און:>
אנחנו גם סבורים שהמועצה לא פעילה כפי שהיא צריכה להיות פעילה. אנחנו חושבים שיש הרבה נושאים שלא מגיעים מתוקף זה שמדירים אותנו מלהשמיע את דעתנו - - 

<היו"ר אלי אלאלוף:>
גם שלושת העצמאים שנמצאים פה?

<ליאור בר - און:>
אז זהו, אני רוצה לענות בבקשה לטענה הזאת: שלושת העצמאים שפועלים, ואדוני שאל את השאלה הנכונה מתוקף מה הם שם ומי מינה אותם, הם מינוי של לשכת המהנדסים והאדריכלים, והם פועלים תחת האג'נדה ותחת התקנון – אנחנו צריכים לזכור שהגופים האלה, כולל אותנו, פועלים תחת תקנוני התאגדות שרשומים אצל רשם העמותות. כל תקנון קובע הסדרים ומטרות שונות. אם אנחנו נבחן את התקנון של הלשכה אל מול התקנון של הארגון – דרך אגב, התקנון שלנו אושר ב-1986. אנחנו גוף שקיים 30 שנה, אנחנו לא גוף קיקיוני. אנחנו גוף שמרבית משרדי הממשלה מדברים אתו, פונים אליו ומבקשים את דעתו.

<היו"ר אלי אלאלוף:>
אתה יכול לתת ליד דוגמה של תיק מרכזי מעניין שטיפלתם בו, שונה ממה שהם היו - - 

<ליאור בר - און:>
אנחנו מטפלים בכל הסוגיות הכלכליות והעסקיות, מה שלא מטפלת הלשכה. הלשכה מטפלת בסוגיות מקצועיות. אנחנו מטפלים בסוגיות של התקשרות מול המדינה לצורך העניין. בתעריפים של המדינה, כמובן שמה שלא פוגע בהגבלים העסקיים. כל הסוגיות - - 
<היו"ר אלי אלאלוף:>
מול מי אתם עושים את זה?

<ליאור בר - און:>
אנחנו פועלים מול משרד הביטחון ומול משרד הפנים ומול נתיבי ישראל.

<היו"ר אלי אלאלוף:>
לא מול החשכ"ל?

<ליאור בר - און:>
אנחנו פועלים גם מול סגן חשכ"ל בכיר, היום זה יוסי איצקוביץ, שנכנס ממשרד רוה"מ והחליף את מוטי אלישע. אנחנו עושים את זה. אנחנו עושים את זה הרבה מאוד שנים. קביעת שעות עבודה חשכ"ל נקבעות אחרי שדנים אתנו כי אנחנו יודעים להראות את התשומות - - 

<היו"ר אלי אלאלוף:>
אז למה תוותרו על הניסיון הזה? למה אתם מוותרים על הניסיון הזה שהוא שונה ממה שאתם מכירים?
<מיכל אבגנים:>
אני רוצה להעיר על האמירה של ליאור. אני מנהלת אגף רישוי ורישום עיסוקים במשרד העבודה והרווחה. אמרת, ליאור, שהמועצה לא פעילה אז אני רוצה לחלוק על האמירה הזאת. המועצה פעילה, מתכנסת פעמיים בשנה.
<ליאור בר - און:>
כן, מרגע שהעלינו את הטענה הזאת אז היא התחילה להתכנס.

<מיכל אבגנים:>
לא, לא...

<היו"ר אלי אלאלוף:>
עובדה, היא פעילה. פעמיים בשנה זה מספיק פעיל? אני לא חושב.

<מיכל אבגנים:>
אם יש צורך אנחנו מכנסים אותה יותר.

<היו"ר אלי אלאלוף:>
בסדר, בא נמשיך הלאה.

<מיכל אבגנים:>
2. אם יש איזו סוגיה שרציתם להעלות, הייתם צריכים לפנות אלינו. אני ואתה מספיק נמצאים בקשר עבודה תקין, כפי שעושים פורום האדריכלים הצעירים, שהם לא חברים במועצה ויש סוגיות שהם רוצים להעלות למועצה, אנחנו נפגשים והנושא מועלה לדיון במועצה והם אף מוזמנים למועצה כדי להביע את עמדתם. מתקבלות החלטות כמובן בשקיפות אז חשוב להעיר על העניין הזה.
<אברהם פורז:>
יש הבדל, אדוני היושב ראש, בין נציג במועצה שהוא עצמאי אוריינטד. כלומר, הוא כנציג של אינטרסים של עצמאיים ושל מעסיקים לבין מישהו שבמקרה הוא גם כזה. האג'נדה שלו היא אחרת. המטרה שלהם, כשהם יושבים במועצה היא להגן על האינטרסים של העצמאים ושל המעסיקים. פה מדובר גם בהרבה מאוד מעסיקים שעה שלשכת המהנדסים והאדריכלים, שמקורה בהסתדרות המהנדסים, שהיא חלק מההסתדרות הכללית, היא אוריינטד להגנה על שכירים. עכשיו, בסך הכל זה כבשת הרש. מה, מבקשים להחליף אותם? לא, מבקשים אחד מתוך - - 

<יואל חסון (המחנה הציוני):>
אני חושב שמה שמר פורז אמר עכשיו מסדר את הכל. מצד אחד, ללשכה עצמה יש מעמד, יש מקום, אף אחד לא מבקש להחליש אותו, אף אחד לא מבקש להקטין אותו. בסך הכל דווקא השילוב שלה ארגון יוצר מועצה הרבה יותר שלמה, שמאזנת באמת את שני הציבורים החשובים האלה ויוצרת את האיזון הנכון ששומר עדין על המקום של הלשכה. אני חושב שבאמת המקום של הלשכה, של ההסתדרות הוא חשוב, הוא רלוונטי ואף אחד לא רוצה להחליש אותו.

<היו"ר אלי אלאלוף:>
יש ייצוג של ההסתדרות בלשכה?

<יואל חסון (המחנה הציוני):>
ודאי, הלשכה זה ההסתדרות.

<אברהם מונל:>
הלשכה זה לא ההסתדרות - - 

<יואל חסון (המחנה הציוני):>
לא, האבל ההסתדרות מלווה את הלשכה.

<אברהם פורז:>
הלשכה, מקורה בהסתדרות המהנדסים - - 

<יואל חסון (המחנה הציוני):>
הסתדרות המהנדסים שייכת להסתדרות הכללית.

<היו"ר אלי אלאלוף:>
יש נציג הסתדרות?

<אברהם מונל:>
אין נציג הסתדרות במועצה.

<יואל חסון (המחנה הציוני):>
בוודאי שמקורה בהסתדרות, היא גם קשורה להסתדרות. אני גם ביררתי את זה ושוחחתי עם ניסנקורן בעניין הזה שחיבר אותי עם היושב ראש הרלוונטי. בסך הכל אנחנו רוצים ליצור או להוסיף מנגינה נוספת. לא לשנות כאן את התזמורת. מנגינה נוספת, בית נוסף שישלים את כל התמונה. זה הכל.

<היו"ר אלי אלאלוף:>
בבקשה מונל.
<אברהם מונל:>
הלשכה לא מיוצגת פה היום, היא לא הגיעה וגם יתר הארגונים - - 

<יואל חסון (המחנה הציוני):>
כנראה לא מפריע לה כל כך.

<אברהם מונל:>
- - - 

<היו"ר אלי אלאלוף:>
היא הוזמנה. אם היא לא באה - - 
<אברהם מונל:>
צריך לשמוע מה עמדתם.

<יואל חסון (המחנה הציוני):>
אבל הם לא באו, כנראה שזה לא מטריד אותם.

<ליאור בר - און:>
אנחנו צריכים לזכור שהם גם לא מייצרים את העצמאים. הם לא אוריינטד לזה. אנחנו הגוף היחיד שמייצג את העצמאים במגוון הדיסציפלינרי - - 

<היו"ר אלי אלאלוף:>
חבר'ה, יש לי הצעה וזאת גם המלצה של ועדת שרים שמבקשת אישור של הסכמה של שר הרווחה והעבודה. יש פה שתי אופציות על מנת לשמור על האיזון: או שאתם מוותרים על נציג אחד שיוחלף או שאנחנו נוסיף כאן נציג מדינה, עוד נציג מדינה בלי לגעת בייצוג של התשעה, נוסיף נציג של ההתארגנות הנוספת וזהו. אני חושב שזה המלצות שלנו.
אני מציע שתחזרו עם זה לשר העבודה וברגע שתגידו כן, אנחנו נכנס ישיבה של כמה דקות ונחליט עליה. שתי האופציות: - - 

<קריאה:>
ועוד נציג אחד של המדינה.

<היו"ר אלי אלאלוף:>
- - ונציג נוסף שלא יבוא להחליף את הנציגים הקיימים, התשעה או שבאמת השר ייצג - - 

<יואל חסון (המחנה הציוני):>
או ההצעה הזאת.

<היו"ר אלי אלאלוף:>
יש אופציה שלישית, אני לא מעלה אותה אבל אני לא חושב שהיא חשובה, שהיושב ראש, יהיה לו קול כפול אבל בעיקרון, אנחנו רוצים ייצוג של - - - זה לא יזיק לאף אחד. תודה לכם. הישיבה נעולה.

<הישיבה ננעלה בשעה 09:40.>

